
Karaj legantoj! 

En nia adiaŭa numero por la 
jaro 2004 ni informas ke la UNESCO- 
rezolucio favore al Esperanto festis en 
decembro sian 50-jaran jubileon. Kiel 
aspektis en Montevidio en tiu tempo? 
La eventon ni prilumas per kontribuo 
atingita per ret-info, per poŝtkarto el 
Montevideo sendita de Ivo lapenna 
al Emilija Lapenna kaj per la foto de 
la konferencejo. La foton ni dankas al 
Heroldo de Esperanto. Ni aldonis nepub- 
likitan foton kun Lapenna el Pollando 
fotita de Marian Kurnik en Krakovo. 

Vi legos pri nia grava sukceso: 
dank al la helpo el Ĉinio estis malkovr- 
ita la ĉina traduko el la kroata literaturo 
publikigita en la jaro 1931 en Ŝanhajo. 

Titolpaĝe ni prezentas al vi la 
kroatan version de Zamenhof-Strato 
eldonita de Izvori por Zamenhof-Tago 
2004. La apudaj fotoj presentas la 
tradukiston Domagoj Vidoviĉ kaj la el- 
doniston Damir Mikuliĉiĉ. 

La titolpaĝon de la libro kreis 
Marina Kelava. Dorsflanke ni publiki- 
gas proponon por la titolpaĝo de pen- 
tristino Lilian Neergaard el Danlando. 

Vi legos informojn pri SAT-kon- 
greso en Zagrebo, pri la 50-a jubileo de 
Kroata Fervojista Asocio. En la jaro 
2005 konata kroata poeto Dragutin Ta- 
dijanoviĉ fariĝos 100-jara kaj ne malpli 
imponan jubileon festos Kroata Espe- 
ranto-Ligo kaj Esperanto-Societo Bude 
Borjan: 60 jarojn de la kontinua agado. 

La jubilea festo kaj la 7-a kon- 
greso de kroataj esperantistoj estas pla- 
nata en Zabok en junio 2005. 

Estu la jaro 2005 por ni ĉiuj 
prospera! 

S. Ŝtimec 




Malkovrita la unua traduko el la kroata 
literaturo en la ĉinan: 

Konfeso de Milka Pogaĉiĉ publikigita en 
Ŝanhajo en 1931 

En la novembra Tempo ni publikigis informon kun la supozo ke 
Konfeso de Milka Pogaĉic aperis en la ĉina traduko pli frue ol Ano de X ring- 
lndo de Dinko Ŝimunoviĉ, kiu aperis en Ŝanhajo en 1936. La spurojn pri Kon- 
feso de Milka Pogaĉiĉ ni trovis en la informriĉa libro Konciza historio pri la 
Esperanto-Movado en Ĉinio. La helpanto kiu esploris la verkaron de ia ĉina 
verkisto kaj tradukisto Wang Luyan estis la prezidanto de Ĉina Esperanto- 
Ligo Tan Xiuzhu. La rezultoj de la esplorlaboro multe ĝojigis kroatajn es- 
perantistojn: Knnfeso de Milka Pogaĉiĉ aperis en la ĉina lingvo en Ŝanhajo 
en la jaro 1931, 5 jarojn pli frue ol la ĉina verko de Dinko Ŝimunoviĉ. Ĉina 
verkisto kaj tradukisto VVang Luyan el Esperanto ĉinigis polajn verkistojn 
Henr> ; k Sienkievvicz kaj Boleslav Prus, la germanan Adalbert von Chamis- 
so, la rusan N.V. Gogol, la bulgaran Elin-Pelin kaj multajn aliajn. En la sama 
grupo de verldstoj troviĝis ankaŭ Milka Pogaĉiĉ. De la apero de la libro en 
Kostajnica en 1913 ĝis la publikigo en la ĉina en Ŝanhajo pasis 18 jarojn. 
Tradukistino Antonija Joziĉiĉ esperantigis la verkon de aŭtorino Milka 
Pogaĉiĉ en kiu ĉefrolas la rilato inter viro kaj virino. La Esperanta eldono 
kostis 1,20 kronojn, la ĉina 0,7 arĝentajn dolarojn. 

La ĉina traduko gravas ne nur por esperantistoj kaj literaturhis- 
toriistoj sed tute aparte por esplorantoj de tiel nomata „virina prozo“ ko- 
mence de la dudeka jarcento. 

Dankon al la persista laboro de Tan Xiuzhu kiu malkovris ekzem- 
pleron de la ĉina traduko de Konfeso en la zoge gardata fako de Ĝina Ŝtata 
Bibiioteko, de kie la verko ne estas prunteprenebla. 


S. Ŝtimec 

La grava Movada datreveno okazis la lOanjie decembro 2004: la 50-jara jubileo de la evento, 
kiam en Montevidio D-ro Ivo Lapenna sukcesis ĉe Ĝenerala konlerenco de UNESKO akceptigi la unuan 
fojon en la liistorio de Esperanto - rezolucion favore al Esperanto. Ekde tiu jaro ni esperantistoj troviĝas 
en konsultaj jaroj kun UNESCO kaj UN. (En la lastaj jaroj niaj rilatoj kun UNESKO alprenis eĉ pii altan 
pozicion: nun UEA estas en „operaciaj rilatoi“ kun UNESKO: 

La rezolucio de Montevideo ne estisla sola rezolucio favora al Esperanto. En la jaro 1985 Tibor 
Sekelj ĉe Ĝenerala konferenco de UNESKO en Sofio sukcesis akceptigi eĉ pli gravan rezolucion favore al 
Esperanto. 

Ivo Lapenna kaj Tibor Sekelj estis intime ligitaj al Kroatio. 

Ni omaĝas al Ivo Lapenna per publikigo de la foto pri la historia loko Palacio Legislativo en Mon- 
tevideo, Urugvajo en kiu lia konvinko pri signifo kaj latenta kapablo de Esperanto kaj lia oratora lerteco 
sukcesigis la rezolucion. 

Por ilustri kio efektive okazis en Montevideo ni reprenas per ret-info la artikolon el la revuo „Es- 
peranto“ februaro 1988. 


La grundon oni komecis prepari jam en 1950, kiam 
reprezentantoj deUEA ransdonis al Unuiĝintaj Nacio“Petskribon pri 
Esperanto’, subskribitan de 492 internaciaj organizaĵoj kaj preskaŭ 
900.000 individuoj. En la sekva Ĝenerala Konferenco de Unesko 
(Parizo, 1952), zorgaj antaŭpreparoj de Lapenna, Privat, Durrant kaj 
aliaj sukcesis akceptigi rezolucion (de la svisa delegacio) por disko- 
nigo de la Petskribo kaj decido pri ĝi kadre de la venonta Ĝenerala 
Konferenco en Urugvajo (Montevideo, 1954) 

Dum 1953 Lapenna, sub la ŝildo de CED (Centro pri Es 
ploro kaj Dokumentado), kunordigis intemacian informkampanjon 
cclitan al naciaj Unesko-instancoj kaj intelektulaj medioj. Samtempe 
UEA komecis kolekti monon por sendi reprezentanton al Montevi 
deo, kaj fine de 1953 ekkornpilis materialon por samokaza Universala 
Ekspozicio. Dum 1954 la esperantistoj klopodis komTinki lun nacian 
delegacion al propono de konkreta rezolucio ĉe la Konferenco, sed 
sensukcese. Fakte la Unesko-raporto pri la Petskribo, kiu aperis en 
junio, estis sufiĉe malespcriga: nur dek landoj reagis pozitive, dum 
dek naŭ espriinis sin kontraŭ la favora sekvo al ĝi. 

Tiel statis la aferoj, lciam Lapenna aperis en Montevideo 
la 1-an de novembro. \a tuton de tiu monato li pasigis en preparla 
boroj, kontaktante pli ol 300 delegitojn kaj mastrante la pretigon de 
la Ekspozicio. (Tiu lasta montriĝis ŝlosila en la varbado de apogan- 
toj, kaj oni devas admiri la klarvidon, kiu antaŭpretigis ĝin.) Finfine 
la 2-an de dccembro li sukcesis konvinki la meksikian delegacion 
proponi rezolucion pri Esperanto: la saman vesperon ĉirkaŭ 30 aliaj 
delegacioj promesis subteni ĝin. Du tagojn poste la Programkornis- 
iono, kiu unua devis decidi pri reago al la Petskribo (kaj de du tagoj 
prokrastis ĝian pritrakton), alvenis al tiu tagorda punkto. 

Estis tiam, post prezento de la meksikia rezolucio, ke on- 
azis la fifama interveno de la dana lingvisto Blinkenberg, kiu uzis 
sian paroladon por ridindigi Esperanton per aro de lerte kunplekti- 
taj mensogoj. Lapenna ricevis 3 minutojn por paroli entute, kio post 
tia malicaĵo komprencble montriĝis nesufiĉa: per 23 voĉoj kontraŭ 3, 


kun 19 sindetenoj la komisiono rifuzis la rezolueion Lapenna suk- 
cesis atingi nur, ke ĝi tamen akceptis la Raporton faritan de la Sek 
retario en junio, tiel certigante, ke Esperanto estos remenciita en la 
ferma Plenkunsido post unu semajno. 

Tamen la ludo ŝajnis fmita, ĉar ekzistis nenia proceduro 
per kiu reenmeti la rezolucion. Sed Lapenna rifuzis cedi. La saman 
vesperon li kaj membroj de la Urugvaja Esperanto Societo kunmctis 
protestleteron kiun ili dissendis en la hispana al deko da gazetoj; 
la morgaŭan matenon ili resendis al la Dana Konsulejo ties kultur- 
filmon en Esperanto Kaj, mirakle, la afero kaptis la intereson de la 
urugvajaj jumaloj. (Interalie Blinkenberg faris la eraron diri kun 
implica insulto - ke Esperanto taŭgas nur por urugvajaj menuoj.) Ene 
de tri tagoj, la rifuzo en la Programkomisiono fariĝis unu el la plej 
diskutataj temoj en Montevideo 

Tiun atenton Lapenna brile eluzis Post ol fari intervjuon 
ĉe radio kajĵumaloj, li formulis tre ekvilibran leteron al la konferen 
ca prezidanto, kiu matene de. la 9-a estis dissendita al ĉiuj delegacioj 
La reehoj estis tiel pozitivaj, ke li samtage petis permeson paroli en la 
fermkunsido kiam la Petskribo remenciiĝos. Tion rifuzis la konferen 
caj g\idantoj: sed persona interparolo kun Lapenna, dum lasta horo 
antaŭ la komenco de la Pleno, persvadis ilin resubmeti la meksildan 
rezolucion al ĝenerala voĉdono (sen iu kontraŭata punkto 4) kiam 
leviĝos la akcepto de la Petskribo. 

La inundo de gazetaraj artikoloj kaj radioelsendoj en 
la antaŭaj tagoj pruviĝis decidiga. Preskaŭ sen diskuto kaj sen 
kontraŭstaro, la rezolucio akceptiĝis en la Plenkunsido per 30 
kontraŭ 5 voĉoj kaj 17 sindetenoj; kaj inundo de aplaŭdoj kaj gratuloj, 
ehota poste en Esperanto-gazetoj ĉirkaŭ la mondo, salutis la “heroon 
de Montevideoen kies kariero - plena de triumfoj - verŝajne nenio 
povis superi ekzalton de tiu momento. 

Eble nun, post 50 jaroj, kiam la kunlaboro kun Unesko jam 
mtiniĝis kaj intertempe venis pliaj rezolucioj, tiu atingo ne plu ŝajnas 
tiel granda; sed en tiu tempo kaj kunteksto, ĝi estis tertremo. 

(retinfo) 

Supre: Ivo Lapenna (la unua de maldekstre) kun polaj 
samideanoj en Krakovo (1966). 

Dekstre: Poŝtkarto sendita al Emilija Lapenna el Montevi- 

deo la 8-an de novembro 1954 Gi tekstas: 

u 7/XI/54 

Kara Emilija, post perfekta vojaĝo mi tuj komencis la laboron 
ĉi tie. La ekspozicio estis vere irnpona. La luto en Unesko gran- 
dega, vere grandega, sed mi ne perdas la esperon. Datikon pro 
via nmarko en LSS koncerne la lt bondezirojn” en Harlem okaze 
de mia vojaĝo. La koncernanparteton mi ricevis el Italio hodiaŭ 
vespere. La urbo tre interesa, sed mi multe pli preferas niajn 
eŭropajn. Ceiere, mi ĝis nun ne vidis tro multe. Kun multaj sa- 
lutoj, sincere 

Gino” 

KUNE eldonos Tempon 
en sonformo! 

KUNE - Kroata Unuiĝo de Nevidantaj Esperantistoj 
montriĝis la plej aktiva membro de KEL en la lastaj semajnoj de 
2004. Por la membroj de KUNE starlis kurso gvidata de Nevenka Im- 
bert. KUNE eldonis en la brajla fonno la unuajn 8 lecionojn de la ler- 
nolibro laŭ la zagreba metodo. Krome KUNE ricevis subvencion de 
Ministerio por sano kaj socia protektado kiu ebligos en 2005 realigi 
Tempon en sonformo. Tia gazeto utilos al ĉiuj, ne nur al nevidantoj. 
La ŝtata subvencio ebligos ĝin dum daŭro de unu jaro (4 numeroj). 

KUNE havis sian jarkunvenon en novembro dum kiu estis 
por la prezidanto reelektita Antun Kovaĉ kaj por sekretario Drago 
Ŝtokoviĉ. 

I.a novan jaron 2005 KUNE komencis per festado de la tago 
de Louis Braille, la inventinto de la brajla skribo. La tago estos fes- 
tata la 4an de januaro, laŭ la alvoko de Monda asocio de nevidantoj. 
La temo de la unua tiaspeca publika elpaŝo de KUNE estas „Uzado 
de la brajla skribo en postenoj" kaj ĝi okazos en Centro por kulturo 
kaj informado. 


Vida Jerman en 
Monografio pri 
La unua gimnazio 
en Zagrebo 

La poresperanta laboro de zagreba 
aktorino Vidajerman estis aparte akcentita 
cn Ja luksa monografio omaĝe al la Unua 
gimnazio en Zagrebo. Plurloke en la mono- 
grafio, kie oni substrekis la plej signiafajn 
iamajn lcmantojn oni prezentas Vidan kiel 
„antaŭeniganton de Esperanto". 

Tiel ŝi troviĝas en la listo kun la 
plej elstaraj lernantoj de la lernejo kaj iliaj 
prestiĝplenaj kontribuoj al la scicnca kaj 
kultura vivo de Kroatio. 

KANTO 
AL MIA KORO 



2005 ■ LA JARO DE 

DRAGUTIN 

TADIJANOVIĈ 

EN KROATIO 



Konata kroata poeto Dragutin Tadijanoviĉ en )a jaro 2005 fariĝos 100-jara! Oni tial en 
Kroatio nomumis tiun jaron „La jaro de Dragutin Tadijanoviĉ'. Estas interese scii, ke la unua 
fremda lingvo en kiu lia poemaro estis tradukita estis - Esperanto. Okazis tio en la jaro 1936 
kiam tradukisto-esperantisto Josip Velebit proprakoste eldonis poemaron de Dragutin Tadi- 
janoviĉ Kanto al mia koro. La libron omamas Ia portreto de la juna poeto, desegnita de poste 
famiĝinta kroata pentristo Jerolim Miŝe. La antaŭparolon por la libro verkis la tradukinto. 

Okaze de la 99a naskiĝjaro de Dragutin Tadijanoviĉ la eldonejo Ŝkolska knjiga eldonis 
kolekton de antaŭparoloj kaj postparoloj el ĉiuj libroj de Dragutin Tadijanoviĉ. En tiu kolekto 
titolita Neprolaznostprolaznosti (Nepreterpaseblo de preterpaso) la unuan lokon havas ĝuste la 
Esperantlingva antaŭparolo de Josip Velebit. Ĝi aperas ankaŭ en la kroata traduko de Dalibor 
Brozoviĉ. 

Esperanta poeto el Britio Kris Long inspirita per versoj de Tadijanoviĉ verkis la subajn 
versojn. 


OMAĜE AL DRAGUTIN TADIJANOVIĈ 


FRATINO LAKTON PORTAS URBEN 


ĈIELO 


La tria hor'. Glacia ĉambro. 

Tra Ineĝon -for en grizan urbon. 

Ŝi levas kruĉojn. Laŭ ŝtuparon. 
Surkapen panjo lokas pluan: 


“Ne glitu!”Knaras neĝo, frostas 
opankoj. Frumalena hast', 

ekvendi stratangule, poste 
tra Vkortoj krii ‘ĵen! La lakt'!” 



Unrhp ox >n r /«$* •: nn 
u kntifrimi brtfjiitUntt 


SsŝtojskaknĤa 


Ĉielon - bluan tolon - daŭre 
repentras nevidebla rnan'. 

Rigardu! Paŝtas sin blankvela 
ŝafaro. Sed - ĉu sen paŝtist' ? 

Arome floras ruĝaj floroj 
for, supren. 

Sur ĉielkampar’ 
avinjo kara gregon gardas. 

Ĉu tio solvas la problemon akcepteble? 

Kris Long 

KROATA FERVOJISTA 
ESPERANTO-SOCIETO - 50-JARA! 



Sur la fotoj: Supre: Fondintoj de FES Zagreb fotitaj en lajaro 1955. Dekstre: 
Memorbroŝuro eldonita okaze de la 50-jara jubileo de FES kaj Marica Brletiĉ, ak- 
tuala prezidantino de la Societo, sub kies redakto aperis la broŝuro 




La 23an de decembro 1954 estis fondita Fervojista Ksperanto-Societo Zagreb en ejoj de sindikato de loko- 
motivistoj. F.n la sama ejo 50 jarojn poste Kroata Fervojista Esperanto-Societo festis sian 50-an jubileon, la 21an de 
decembro 2004. Pluraj membroj prilumis diversajn aspektojn de la longperioda 50-jara laboro. Oni aparte omaĝis 
al la nesupereblaj meritplenaj membroj kiaj estas Marinko Gjivoje, Velimir Lukez aŭ Veljko Ŝegrc, kies postsekvoj 
ankoraŭ efikas. 

Okaze de la jubilco estis eldonita memorbroŝuro „Niaj kvindek jaroj“ preparita de redakta gnipo, fninte de 
la aktuala prezidantino Marica Brletiĉ. 

Elkorajn gratulojn al la jubileanta KFF.A! 


Kroata milita 
noktlibro 
publikigita 
en la franca 

Franca esperantis- 
tino Ginette Martin francigis 
kaj publikigis en 2004 la 
francan eldonon de Kroata 
milita noktlihro de Spomen- 
ka Stimec. Post la Esperanta 
eldono la verko aperis en la 
japana en traduko de Mori 
Singo kaj la germana traduko 
de tradukgrupo. Ne estis pub 
likigitaj la persa traduko de 
Achtar Etemadi kaj la ĉina de 
Shi Chengtai. 


Spomenka Stimec 

JOURNAL DE NUIT 

Temuiunagc de tcmme d;ins I.» CTimtie en gncrrc 


Novska • Slavko Pignar el Karlo- 
vac okazigis de la 18a ĝis la 24a de 
oktobro en Mezlernejo en Novska 
kunlabore kun Kroata filatela kaj 
numismatika societo filatelian 
ekspozicion pri Esperanto en fila- 
telio. Por la ekspozicio prezentita 
en la loka mezlernejo li ricevis pre- 
rnion (arĝentan medalon) de la kon- 
cerna societo. 

Osijek • Osijekanoj en Universala 
Kongreso de Esperanto en Pekino es- 
tis la temo de Zamenhof-Taga festo 
okazinta la I5an de decembro 2004 
en Urba kaj universitata biblioteko 
Osijek. Pri sia partopreno kun im- 
presa aro da bildoj el Ĉinio prezen- 
tis Davor Klobuĉar kaj Damir Mal- 
koĉ. Gazetoj kaj radio informis pri la 
evento. 

HELPO POR VODNIKOVA 9 

Januaro 2005 

DONACOJ 

80. Sonja Kovaĉ 

5,13 eŭrojn 

81. Lidija Pajazetoviĉ 

13,23 eŭrojn 

82. Miijana 2ezelj 

14,87 eŭrojn 

83. Blanka Pavloviĉ 

26,45 eŭrojn 

84. Mato Brĉiĉ-Kostiĉ 

52,91 eŭrojn 

85. Sanja Kodrnja 

5,29 eŭrojn 

86. Gordana Jurina 

13,51 eŭrojn 

87. Sava Matetiĉ-Luĉiĉ 

13,51 eŭrojn 

89. Faruk Islamoviĉ 

26,17 eŭrojn 

90. Nikola Raŝiĉ 

52,35 eŭrojn 

Entute: 

9. 238,33 eŭrojn 


Koran dankon al ĉiuj kaj aparte al la plej 
grandaj sponsoroj Neven Kovaĉiĉ, Mira Man- 
ner-Matanoviĉ, Damir Mikuliĉiĉ kaj Zlata Naniĉ, 
samkiel al Esperanto-Societo Bude Borjan kaj 
Studcnta Esperanto-Klubo. 

KREDITO 


23. Miroslav Jelkovac 

27,00 eŭrojn 

24. Dag Treer 

5,20 eŭrojn 

25. Kaja Farszky 

10,00 eŭrojn 

26. Neven Kovaĉiĉ 

2.000,00 eŭrojn 

Entute: 

2.463, 42 eŭrojn 

Sume ricevitaj: 

11.674,73 eŭroj 


Ni instruas en 2004/2005 

Kiirsoj en elementaj lernejoj (daŭrigo de 2004) 

3. Elementa lernejo Peĉine Kostrena /Osnovna ŝkola 
Peĉine Kostrena 
Instruas Josipa Katunar 

DORRA MAAR KAJ 
PABLO PICASSO 

De septembro ĝis novembro daŭris en Za- 
grebo en Muzejski prostor granda ekspozicio Tuŝo 
per rigardoj kiu malkovris kontribuon de kroalde- 
vena artistino Dora Maar al fama pentristo Pablo 
Picasso. Dora Maar estis fotistino kaj pentristino 
sed ankaŭ muzo de Picasso. Ŝi interalie per foti- 
lo dokumentis opajn fazojn de ekesto de la fama 
verko de Picasso Guernica. 

Sur lci fotoj: la bileto al la ekspozicio kun la por- 
treto de Dora Maar 1'otita de Picasso kaj lia verko 
Dora Maar el profilo, arĝentpreso el 1936/1937. 

60 JAROJ DE 
KROATA ESPERANTO-LIGO 

LA 7a KONGRESO DE KROATAJ ESPERANTISTOJ 
Z A B 0 K, 18-a kaj 19-a de junio 2005 




La prezidantaro de Kroata Esperanto-Ligo en sia kuiir 
sido la 16-an de decembro 2004 decidis, ke la 7 a kongi~eso de 
kroataj esperantistoj okazu en Zabok en Elementa lcrnejo 
Ksaver Ŝandor Dalski. 

Dumkongrese oni celebros kaj rememoros eventojn 
el la pasinteco de Esperanto movado en Kroatio: 

• Antaŭ 60 jaroj, tuj post la 2a mondmilito, la 9-an de 
septembro 1945 rekomenciĝis laboro de kroatiaj esperantistoj 
per fondo de Kroatia Esperanto-Ligo. 



Fotis: Dunja Posavec 


• Antaŭ cent jaroj, en la jaro 1905, en la kroatlingva 
gazeto Obzor (Horizonto) por la unua fojo estis aperigita ar- 
tikolo pri Esperanto, subskribita per pseŭdonomo M. Espe- 
ranto. 

• Pasintare ni rememoris pri 95 jaroj ekde kiam la 
2an de januaro 1909 estis organizita Unuiĝo de kroataj esperan- 
tistoj } kaj samjare la lOan de aprilo komencis aperadi la unua 
esperantlingva gazeto Kroata esperantisto. 

La monda Esperanto-movado rememoras pri: 

• Cent jaroj post la unua Universala kongreso en Bu- 
lonjo ĉe Maro. 

La ĉefa programero de la Kongreso en Zabok estos 
Jarkunveno de KEL kaj elektoj 2005. 

Kongresaj temoj: 

• kroatia kun la titolo: " Politika penso en Hrvatsko 
Zagorje: Ekde ilirismo ĝis la sendependa ŝtato”, 

• eŭropa kun la titolo: “Esperanto - oficiala lingvo 
de Eŭropa Unio "kun koncerna kongresa rezolucio. 

Ekskurso 

En la programo de la 7a kongreso estas antaŭvidata 
perbusa ekskurso al la plcj belaj kasteloj kaj preĝejoj de 
Hrvatsko Zagorje. 

Radenko Miloŝeviĉ 


78-A SAT-KONGRESO EN ZAGREBO, 2a - 9a de julio 2005 



inter pluraj internaciaj eventoj, kongresoj renkontiĝoj en Kroatio, krom la 
kroata nacia 7a Kongreso de kroataj esperantistoj, okazos en Zagrebo de la 2a ĝis la 9a 
de julio la 78-a SAT-KONGRESO. Sennacieca AsocioTutmonda ĉi jare elektis Kroation 
respektive Zagrebon por sia internacia tutmonda kongreso. Por kroatianoj tio estas ege 
oportuna ebleco ĉeesti grandan renkontiĝon de esperantistoj kia estas la SAT-kongreso 
en Zagrebo. Aliĝkotizoj estas akceteblaj. Por kroatianoj la prezoj estas inter 30 kaj 50 
eŭroj. Loĝeblecoj estas bonaj por kongresanoj ekster Zagrebo, ĉar la kongreso okazas en 
Junular gastejo Grad mladih en Dubrava, kaj oni povus loĝi ankaŭ en junulargastcjo. La 
prezoj ostos publikitaj baldaŭ. 

Por aliĝi kaj ricevi aliajn informojn, inkluzive informojn pri loĝkostoj, turnu vin al 
rcprezentatino de OKK: 

Marija BeloSeviĉ, Sveti Duh 130, 10000 Zagreb. 

Retadreso. sat_hr@yahoo.com 

Retpagxo: http://wv\w.geocities.com/sat_hr/kongres2005.html 


Vjekoslav Morankiĉ 


8 


Tempo 4/2004 






ternpo - gazeto de kel __ 


BUSKARAVANO AL LA 90a 
VILNO, LITOVIO 
21a - 31a julio 2005 

PROGRAMO 

Oa tago - 21an de julio 2005 - ĵaŭdo 

ZAGREBO - VARSOVIO 
22h00 Busa ekvojaĝo el Zagrebo. 

la tago - 22an de julio 2005 - vendredo 

ZAGREBO -VARSOVIO 

Daŭrigo de nokta vojaĝo tra Hungario, Slovakio kaj 
Follando ĝis Varsovio. Mallonga urba trarigardo kaj 
vizito al la Zamenhofa tombo. 

19h00 Alveno al hotelo Aramis (*). Enloĝiĝo en 
dulitaj ĉambroj kun banejo. Vespermanĝo. 

2a tago - 23an de julio 2005 - sabato 

VARSOVIO - BIALISTOKO - VILNO 

07h00 Post matenmanĝo ekvojaĝo al Bialistoko. 

1 IhOO Alveno al Bialistoko kaj vizito al la 
Zamenhofa naskiĝdomo. 

12h00 Tagmanĝpaŭzo. 

13h00 Ekvojaĝo al Vilno. 

19h00 Alveno al Vilno. Vizito al la Kongresejo, 
aliĝoj kaj ricevado de kongresaj materialoj. 

Enloĝigo en hotelo Ad Astrum (•*) en dulitaj 
ĉambroj kun banejo. La prezo enhavas maten- 
manĝon. La hotelo proksimas al la 
Kongresejo (ĉirkaŭ 7 minutoj piede). 

La kongresejo estos en Reval Lietuva hotelo. 

Nia hotelo troviĝas je 10-15 minutoj piede de la 
urbocentro kaj posedas naĝejon. 

3a tago - 24an de julio 2005 - dimanĉo 
VILNO 

Kongresa programo. 

4a tago - 25an de julio 2005 - lundo 

TUTTAGA EKSKURSO 

07/i0ĉ)Tuttaga ekskurso al urbo Klaipe.da kaj 

Nacia parko Kurŝiu. 

19h00 Reveno. 

5a tago - 26an de julio 2005 - mardo 

VILNO 

Kongresa programo. 

6a tago - 27an de julio 2005 - merkredo 

TUTTAGA EKSKURSO AL RIGA, LATVIO 
07h00 Ekvojaĝo al Riga. 

09h00 Alveno al Monto de kmcoj kaj trarigardo. 
llhOO Alveno al la kastelo Rundale, trarigardo, 
vizito kaj tagmanĝpaŭzo. 

14h00 Alveno al Riga kaj urbotrarigardo. 

23h00 Alveno al Vilno. 

7a tago - 28an de julio 2005. - ĵaŭdo 
DUONTAGA EKSKURSO 

07h00 Ekvojaĝo al duontaga ekskurso al Kaunas kaj 
kastelo Trakai. 

16h00 Reveno. 

8a tago - 29an de julio 2005 - venclredo 

VTLNO 

Kongresa programo. 


UNIVERSALA KONGRESO 



9a tago - 30an dc julio 2005 - sabato 

VILNO - VARSOVIO 

lOhOO Fermo de la 90a Universala Kongreso. 

Tuj post fermo de la UK ekvojaĝo al Varsovio. 

21h00 Alveno al Varsovio, enloĝiĝo kaj vesperrnanĝo 
en hotelo Aramis C) 

lOa tago - 31an de julio 2005 - dimanĉo 

VARSOVIO - ZAGREBO 

07h00 Post matenmanĝo ek\ r ojaĝo al Zagrebo. 

Alveno al Zagrebo. 

PAGO DE IA VOJAĜO: Oni povas pagi la vojaĝon en 6 par- 
toj (Esperantistoj: 5 x 80 eŭrojn kaj 1 x 90 eŭrojn, nemembroj 
de KEL 6 x 90 eŭrojn). La unuan parton oni pagas dum aliĝo 
kaj la lastan ĝis 30a de junio 2005. 

LA VOJAĜPREZO INKLUZIVAS: 

• Busvojaĝon Zagrebo - Vilno Zagrebo, 

• Loĝadon en Vilno en hotelo “Ad Astrum” (*") en du- 
litaj ĉambroj kun banejo kaj bufeda matenmanĝo (la hotelo 
troviĝas je 7 minutoj piede de la Kongresejo kaj 10-15 minutoj 
de la urbocentro), 

• Vespermanĝon, tranokton kaj matenmanĝon en ho- 
telo “Aramis” (*) on Varsovio en dulitaj ĉambroj kun banejo, 

• Tuttagan ekskurson al Riga, Latvio, 

• Tuttagan ekskurson AL Klaipeda kaj Nacia parko 

Kurŝiu, 

• Duontagan ekskurson al Kaunas kaj kastelo Trakai, 

• Malongan trarigardon de urbo Varso\io kaj la Za- 
menhofa naskiĝdomo en Bialistoko, 

• Vojaĝasekuron. 

Aliĝojn bonvolu sendi al adreso de KEL: 

Hrvatski savez za esperanto, Mislavova 11,10000 Zagreb 
aŭ fakse: 01/4619-373 (fakso fŭnkcias dum 24 horoj) 
aŭ al retadreso: esperanto@zg.htnet.hr 

Por aldonaj dcmandoj bonvolu kontakti la organizan- 
tojn: 

•Faruk Islamoviĉ, poŝtelefonnumero: 098/1602-805 
retadreso: faruk.islamovic@zg.htnet.hr 
• Tomislav Divjak, retadreso: tomislav.divjak@ina.hr. 

KIEL1DENASKE? 


La decido 


Vcinjci, Vedran kaj Dasa 


Anslataŭ la kutiman deinandon “Kial denaske?”, kiu 
jam cstas plurfoje respondita en Esperantujo, mi dezirus nun 
respondi la demandon ‘ Kiel denaske 7 ”, ĉar al mi ŝajnas ke tiu 
demando estas eble eĉ pli grava por tiuj kiuj deziras instrui 
Esperanton denaske al siaj infanoi (aŭ nur pripensas ĉu tion 
fari). Certe estas multe pli facile decidi kaj fan ion kiam oni 
scias kio atendas ilin, kiuj problemoi, duboj, miskomprenoj 
ktp. troviĝas survoje antau ili. Bedaurinde, respondoj al de 
mando “kief’ nur tre malfacile troveblas (se eĉ entute) kaj mi 
deziras per tiu ĉi artikoleto almenaŭ komenci ŝtopigon de tiu 
granda truo. 

Do. ni supozu ke vi serioze pripensas ĉu denaskc in- 
strui Esperanton al via infano. La unua malfacila paŝo estas 
jam antaŭ vi - la decido. Kiam oni jam decidis, sekvas ankoraŭ 
unu grava kaj ne vere facila paŝo - la komenco. Ni supozu ke vi 
sukcese trapasis tiujn du gravajn punktojn kaj nun venas tem- 
po de ĉiutaga apliko de la lingvo. Se vi jam ne faris tion, plej 
verŝajne vi ne povas imagi kiuj situacioj povas esti pli kompli 
kai en ĉiutaga vivo pubiika parolado kun infano, aĉetumado, 
inranĝardenumado, vizitoj al neesperantistaj familioj, rilatoj 
kun neesperantistaj parencoj (kutime ĉiuj ia estas tiaj...) aŭ eĉ 
familianoj, fabeloj, kantoj, infanaj demandfoj... Kaj kvara paŝo 
kiu estas same grava - via Elsperanto-parolanta inrano. Foje li/ 
ŝi tute ne emas paroli la lmgvon, foje emas sed kun malĝustaj 
homoj (parolas Esperanton kun siaj neesperantistaj amikoj, 
sed dum E-aranĝoj parolas nur alian denaskan lingvon)... Mi 
ne povas oferti universalan helpon en ĉiuj tiuj situacioj, sed mi 
povas almenaŭ rakonti pri miaj spertoj kiuj eble povas helpi 
al vi. Ciu homo estas diversa, sed kelkajn aferojn oni povas ta- 
men plurfoje apliki. 

Por pti bone klarigi al vi nian situacion, unue mi 
dezira.s priskribi nian familion. Mia edzino, Daŝa, ankaŭ estas 
esperantistino kaj parolas la lingvon jam 7 jaroj (mi parolas 
Esperanton ekde la jaro 1986) kio multe plifaciligas la aferon. 
Kun nia iilo Vedran (nun 4-jaraĝa) Daŝa parolas tutan tempon 
kroatlingve (Esperante nur dum E-aranĝoj kaj kiam Veciran 
rekte postulas ke ŝi parolu ĝin ... jes, foje ankaŭ tio okazas!) 
kaj mi parolis kun li Esperanton en ĉiuj vivsituacioj kaj sen 
esceptoj post lia tria monato 


Tio estas via tasko. Pripensu bone ĉu vi vere emas 
fari tion, diskutu la aferon kun via partnero, parolu kun tiuj 
kiuj jam instruis denaske Esperanton ... Sed, la decido estas 
nur via kaj de via partnero. 

La komenco 

Kiam komenci? Malfacila demando. Kelkaj komen- 
cas paroli Esperanton jarn kun nenaskita infano, kiam li/ŝi 
ankoraŭ kuŝas en la ventro de patrino. Kelkaj komencas tuj 
ost la naslciĝo. Mi bezonis iomete pli da tempo por decidi kaj 
iam mi decidis mi diris al mi mem kaj mia edzino: “Ekde 15a 
de marto mi parolos nur Esperante kun nia filo,” Li havis tiam 
iomete pli ol 3 monatojn. 

Unu problemo kiu povas okazi estas “promeso kiun 
oni ne tenas”. Do, oni decidas paroli nur Esperanton, sed oni 
tion ne faras ĉiam aŭ tute ne. La sola helpo estas konsilo “Kiam 
vi decidos ion, faru tion vere kaj elkore. 

La alia problemo estas parolado al infano kiu, je tiu 
momento, ne povas kompreni vin nek respondi. Mi sentis min 
iomete stulte je tiaj momentoj, mi devas Konfesi. Unue, al mi 
mankis la vortoj per kiuj mi povus trankviligi plorantan be- 
bon, esprimi amon aŭ amuzi lin dum ŝanĝo de vindotukoj. Mi 
neniam antaŭe havis la ŝancon uzi Esperanton en tiaj si tuarioj 
kaj verŝajne ankaŭ vi ne. Sed, estu pacienca kaj daŭrigu uzi 
tiujn vortojn kiujn vi konas kaj lemu novajn. Post iom da tem- 
po aferoj iĝos pli facilaj kaj vi parolos aŭtoinate. Post iom da 
tempo vi verŝajne tute aŭtomate komencos uzi Esperanton eĉ 
parolante kun aliaj infanoj (oni verŝajne ridos kaj rigardos vin 
iomete strange, sed ne gravas) kaj vi devos bone koncentriĝi 
en tiuj situacioj. 

Ĉiutaga vivo esperantlingve 

Kelkaj el vi havas ŝancon uzi Esperanton ĉiutage. 
Tiuj lingvospertuloj jam scias esperantajn vortojn porĉiuj ajoj 
kiuj rilatas al infanoj (vindotukoj, rasliloj, suĉumoj, balanciiloj 
ktp.), kuirejiloj (per kio infanoj tre ofte enias ludi), vestaĵpartoj 
(“infanskafanaroj” ...) kaj multe, multe pli. Kiam infano iĝos 
pli granda tiam vi tutcerte foje devos foliumi vortaron - kiel 
nomiĝas tiu birdo, kiel nomiĝas tiu parto de la aŭto, kiel tiu 
floro ... Demandoj venas senĉese kaj estas bone respondi al ili. 
Mi ne kunportis tutan tempon voilaron kun mi, sed mi portis 
etajn pecojn da papcro kic mi notis mankantajn vortojn kiujn 
poste mi serĉis en vortaroj. Foje oni ne povas trovi iun vorton 
(ekz. se temas pri iu loka manĝaĵo aŭ io simila) - tiam vi libere 
esperantigu la vorton el via nacia lingvo kaj uzu ĝin tiel. Do, 
tipa kroata manĝajo kiu nomiĝas “mlinci” fariĝis en nia hejma 
ling\ ; o “mlincoj”. 

Kion fari en publiko? Vi estas rneze de plenplena 
vendejo kaj via infano demandas vin ion - ĉu respondi Espe- 
rante aŭ tamen nacilingve? Vi vizitas viajn parencojn (kiuj 
eble pensas ke via decido instrui Esperanton denaske estas 
stranga) kaj vi devas ankaŭ tie paroli kun ia infano - Espe- 
rante aŭ alie? 

Denove, la decido estas via. Sed, mi pensas ke estas 
pli facile por vi mem (kvankam eble ne aspektas tiel...) kaj por 
la infano ke vi ĈIAM parolu kun li/ŝi Esperante. Por vi, ĉar vi 
ne devas pensi “en kiu lingvo mi parolu nuri y ’ kaj Esperantaj 
vortoj mem eliras el via cerbo kaj duŝo. Por la infano, ĉar li/ŝi 
la tutan tcmpon ricevas de vi vortojn en nur unu lingvo kaj 
tiel, almenaŭ laŭ mi, estas pli facile distingi inter la lingvoj. 

Foje tia parolado estis laciga, foje mi malagrable 
sentis min parolante Esperanton ie kie oni ne emas tion, foje 
aspektas maldece paroli kun la infano Esperante kiain aliaj 
personoj kiuj ne komprenas Esperanton estas kun ni... sed mi 

neniam aŭdis ajnan inalagrablan vorton rilate al 
Esperanto kaj ties uzo. Foje oni demandis min, 
en la vendejo, infanĝardeno, ĉe amikoj, surstrate, 
kiun lingvon mi/ni parolas kaj post la respondo 
oni kutime demanciis pli “Interese, kaj kiel tio 
funkcias, kiel oni diras tion aŭ ion alian, dini pli 
pri la lingvo ktp”. Ĉiukaze, vi devas alkutimiĝi al 
tio lce vi ne estos tutsama kiel aliaj kaj kiam tiu 
fakto sonos nature kaj agrable al vi tiam venos fino 
de tiuj problemoj. Ĉi tie validas la sama diraĵo kiel 
kun multaj aliaj aferoj en la vivo: “Esti malsama 
ne estas facile, sed estas pli interese/amuze/utile 
(daŭrigu mem la Uston)." 

Ankoraŭ unu konsilo - uzu la spertojn de 
aliaj! Jam ekzistas multaj infankantoj, rakontoj, 
bildvortaroj ... en F.speranto. Uzu ilini Demandu 
konatojn, legu nian “Rondo Familia”-bultenon, 
serĉu en Interreto artikolojn pri la temo! Se vi 
trovas ion kio tre plaĉas al vi en alia lingvo, tiam 
traduku vi mem! 

Via infano kaj Esperanto 

La ideo ja estas konata: kun niaj samnaci* 
anoj ni parolu nian nacian lingvon kaj kun ekster- 
lanaanoj (kompreneble, kun tiuj kiuj parolas Espe- 
ranton) ni parolu Esperanton. Sed kun infanoj tio 
kutime aspektas alie. Egalas kiel multe kaj forte 
kaj bone ni instruis la lingvon, tre ofte okazas ke 
intanoj faras diverse. En ĉiutaga familia vivo es- 
tis kutimo ke nia filo respondis al mi kroatlingve 
(kun enmetitaj Esperantai vortoj) kaj foje ankaŭ 
Esperante (kun enmetitaj feroataj vortoj). Sed dum 
E-aranĝoj ofte okazis ke li tute ne deziris uzi Espe- 
ranton ... la ĝustan kialon ni ne scias, sed ŝajnis ke 
li iomete hontis paroli Esperanton antaŭ inultaj 
nekonataj homoj (do, F.-aranĝojn ankaŭ partopre 
nis niaj amikoj kaj konatoj, sed nekonatoj estis pli 
multnombraj). Kaj post tiaj aranĝoj nia filo subite 
ekdeziris paroli Esperanton kaj parolis ĝin multe 
pli ofte ol kutime. Ankaŭ okazis ke kiam mi fores- 
tis li foje postulis ke panjo parolu Esperanton kun 
li... Ŝajnas ke mankis al ii esperantlingva komuni- 
kado. 

Kaj nun? 

Vedran baldaŭ estos 4-jaraĝa kaj antaŭ 
kelkaj monatoj mi komencis paroli kun li ankaŭ 
kroatan kaj nun mi ĉiutage kun li parolas miksaĵon 
de ambaŭ lingvoj - foje kroatan, foje Esperanton, 
sen ajna strikta regulo - li ja jam scias kiu paro- 
las kiun lingvon kaj povas bone distingi tiujn du 
lingvojn. Li nun ne parolas multe Esperanton 
(sea kapablas esprimi sin, se li devas), sed bone 
komprenas la lingvon. Dum lastaj aranĝoj ekster- 
landanoj laŭdis lian lingvokapablecon (por mi es 
tas malfacile taksi tion) Kaj mi esperas ke li daŭre 
uzos la lingvon en E-aranĝoj kiujn ni planas foje 
partopreni. 

Antaŭ ni nun estas la sekva tasko, antaŭ 
kelkaj semajnoj naskiĝis Zrinka, fratino de Ve- 
dran, kun kiu mi denove parolos Esperanton kaj 
samtempe kun Vedran mi parolos ankoraŭ ioiri da 
temno la lingvomiksaĵon antaŭ ol mi eku paroli 
nur kroate (krom dum E-aranĝoj, kompreneble). 

Vanja Radovanoviĉpor tc Rondo Familia” 


v 

Poeto Nikola Sop 
(1904-1982) 

Kroata poeto Nikola Ŝop naskiĝis en Jajce, en Bosnio kaj 
Hercegovino, kie li okaze de 100-a jaro post la naskiĝo ricevis 
monumenton. Esperanto-Klubo Bude Borjan omaĝis al la poeto 
per publika prezento de liaj Esperantlingvaj versoj en traduko 
de Josip Velebit. Fri Ŝop parolis Tvrtko Klariĉ kaj geedzoj Zdrav- 
ka kai Dragan Barac, parencoj de la poeto. (Dragan Barac estas 
membro de Bude Borjan) Aktorino Vida Jerman voĉlegis el lia 
Esperanta poezio publikigita en Kroata Poezio en traduko de Jo- 
sip Velebit. Okaze de la jubilea jaro de la poeto Lucija Borĉiĉ 
esperantigis plian poemon Preĝu ke mi ne plu estu poet’. 

La poezia mondo de Nikola Ŝop estas la mondo inter 
revo kaj realo, la mondo de soleco, la mondo inter duonlumo kaj 
ombroj, kiujn la poeto fiksas per verso simpla kaj rimo harmo- 
nia. Poemkolektoj Poernoj de malriĉa filo (1926), NokLurno (1928), 
Jezuo kaj mia ombro (1934),_De fruaj ĝis malfruaj virkokoj (1939), 
Ĉe la tablo malfrua (1934), Stelisto kaj lunlumo (1942), Dometoj en 
la kosmo. Kosma ekspedicio (1957), Astraĵoj (1975), Pinte de la globo 
(1975). La libro de lia poezia prozo Misteraj ŝpinvesperoj aperis en 
1943. 

En Kroata Poezio en la traduko de Josip Velebit aperis 
liaj poemoj Junulo maldormas apud la morta vitkoko, Malriĉa 
fiaŭtino kaj Pluvombrelo. 


PREĜO KE NE PLU Ml ESTU PGEF 


Oh Dio, faru ke kiel aliaj uloj mi estu, 

Ke kiel ĉiutagulo mi marŝu lante. 

Ke miakore nur ordinar' majestu. 

Prenu mian vorton sonanta en bildo vante. 

Prenu mian povon, kiu al aliaj sorĉas 
kion li povrulo elparoli ne kapablis. 

Estingu noktvigilon dum humile mi altorĉas 
ĝojon kaj veon, pro kiu kolapse ĉe I’ kandel' mi falis. 

Kian zumon aŭdas mi nun ĉe mia frunto? 

Ĉu laŭrkronon plektas la fingroj sekretaj? 

Permesu ke miavilaĝa malsata gregobunto 
ŝire delektu ĝiajn folioj etajn. 

El la kroata: Lucija Borĉiĉ 

Sur la foto: “Rememoroj” de Lilian Neergaard por la kroata “Zamenhof-Strato” de Roman Dobrzynski, 











